Senatorul liberal Alina Gorghiu vede în Crin Antonescu o soluţie pentru şefia PNL. După aproape un sfert de secol de politică, Crin Antonescu a refuzat să mai candideze la parlamentare şi a anunţat că se retrage din viaţa publică.

Întrebată dacă poate fi o soluţie să preia Crin Antonescu conducerea PNL, Alina Gorghiu a răspuns: „Niciodată n-am încetat să cred că Antonescu poate fi o soluţie în interiorul PNL o soluţie activă, ce se va întâmpla la congres vom vedea. Cred însă în ideea de competiţie. Dacă va vrea să intre în această competiţie m-aş bucura foarte tare să o fac”.